กวีประชาไท: ขอบคุณคำถามจากขอนแก่น
จะทำอย่างไรให้ประชาหายหน้าโง่ ประเด็นโตโอ้ท่านทำงานใหญ่คำพูดใช้ไม่เขินตรงเกินไป เปลี่ยนใหม่ให้ไพเราะและเพราะพริ้งถามตรง ๆ คงดีนะประชาชอบ จะช่วยตอบทุกข้อหนอชายหญิงถ้าเปลี่ยนถ้อยร้อยแก้วแล้วเท็จจริง ก็จะยิ่งยอกย้อนซ่อนความลวงประชาโง่ ตอบโง่ ๆ ไม่โกหก ประชาตกนรกอยู่หดหู่ห้วงผ่านทิวาราตรีที่เปล่ากลวง ข้างในทรวงล่วงล้ำลึกช้ำในประชาโง่จึงโตไปได้แค่นี้ เพราะว่ามีปลิงทากมากเชื้อไข้ศักดิ์ศรีมนุษยชนพ่นกันไย ทาสที่ปล่อยไม่ไป ใช่ไหมคุณอธิปไตยใครเอาไปไว้ในมือ คอยยุดยื้อถือกะลาครอบฟ้าฝุ่นปล้นเอากาลเวลาไปใช้เป็นทุน กี่รุ่นต่อกี่รุ่นโถโง่จริง ๆ ชอบใจในคำถามคล้ายหยามหยัน เงียบนิ่งงันหนึ่งอึดใจไม่สุงสิงคนเซ็นผ่าน ตรวจทานส่งคงรุ่งริ่ง แต่ได้ทิ้งคำถามใหญ่ใครโง่เอย ? 
จะทำอย่างไรให้ประชาหายหน้าโง่ ประเด็นโตโอ้ท่านทำงานใหญ่ คำพูดใช้ไม่เขินตรงเกินไป เปลี่ยนใหม่ให้ไพเราะและเพราะพริ้ง ถามตรง ๆ คงดีนะประชาชอบ จะช่วยตอบทุกข้อหนอชายหญิง
กวีประชาไท,ธุลีดาวหาง